चंडीगढ़: जमाना सोशल मीडिया का है और हरेक राजनीतिक पार्टी, धार्मिक व सामाजिक संस्था से जुड़ा कोई ही व्यक्ति होगा जो अपनी ब्रांडिंग यानी लोगों के बीच पहुंच बढ़ाने के लिए सोशल मीडिया का सहारा न ले रहा हो। इसी कड़ी में पंजाब के मुख्यमंत्री भगवंत सिंह मान ने आम लोगों के साथ सीधा संबंध बढ़ाने और राज्य के सामाजिक-आर्थिक विकास में लोगों की हिस्सेदारी बढ़ाने के लिए नया व्हाट्सएप चैनल https://whatsapp.com/channel/0029va42i695fm5iifathj0q लॉन्च किया है। इसे मुख्यमंत्री ने नागरिक केंद्रित फैसला बताया है। इसका उद्देश्य लोगों से बेहतर संपर्क बनाना है। उन्होंने कहा कि लोग उपरोक्त लिंक के जरिए चैनल के साथ जुड़ सकते और उनको राज्य सरकार की जन हितैषी और विकास प्रमुख नीतियों के बारे में ताजा जानकारी मिलती रहेगी। यह प्रयास लोगों को शासन का अटूट अंग बनाने में बहुत सहायक होगा।